cyanic-selkie/wikianc huggingface dataset:
Ruojos valsčius
Istorija
1945 m. Lubezerės valsčiuje buvo įsteigta Ruojupės kaimo taryba. 1950 m. prie Ruojupės kaimo buvo prijungta dalis Jaunciemo sodžiaus ir Jūrmalos kaimo, 1954 m. – didžioji Lubezerės kaimo dalis, 1963 m. – dalis Kalkių kaimo. 1969 m. Ruojupės kaime esančiai Ruojai buvo suteiktas miesto tipo gyvenvietės statusas, o kaimą prijungė prie Ruojos kaip kaimišką teritoriją. 1991 m. Ruoja neteko miesto tipo gyvenvietės statuso ir kartu su kaimiška teritorija buvo pertvarkyta į valsčių. 2008 m. Ruojos valsčius susijungė su Mėrsrago valsčiumi ir sudarė Ruojos savivaldybę. 2011 m. Mėrsrago valsčius atsiskyrė nuo Ruojos ir tapo atskira Mėrsrago savivaldybe; Ruojos savivaldybė teritoriškai nebebuvo dalijama. Po 2021 m. administracinės teritorinės reformos Ruojos savivaldybė panaikinta, atnaujintas Ruojos valsčius Talsų savivaldybės teritorijoje.
Spudžiai
Spudžiai – kaimas Kelmės rajono savivaldybėje, 1 km nuo Kiaunorių.
Poškų V karjeras
Poškų V karjeras – karjero tvenkinys Lietuvoje, Klaipėdos rajone, 11 km į pietus nuo Gargždų, į šiaurę nuo Poškų kaimo. Sudarytas išeksploatavus žvyro išteklius ir prisipildžius vandens. Tvenkinio ilgis iš šiaurės į pietus – 0,47 km, plotis – iki 0,18 km. Altitudė 17,9 m. Krantai žemi. Šiaurinis ir rytinis krantai apaugę pušimis. Į šiaurę telkšo Poškų III karjeras, pietinėje pakrantėje esančiame karjere vyksta žvyro kasyba. Pietuose išteka upelis link Agluonos upės.
Sihnevičų valsčius
Sihnevičų valsčius – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Sihnevičai.
Istorija
Valsčius sudarytas 1932 m. balandžio 1 d. iš Mižlesės valsčiaus, dalies Biarozos valsčiaus ir dalies Raviacičų valsčiaus.
Slidinėjimo lenktynės 2022 m. žiemos olimpinėse žaidynėse
Slidinėjimo lenktynės 2022 m. žiemos olimpinėse žaidynėse vyko Kujangšu kurorte, Džangdziakou, Kinijoje.
Olimpinis komitetas sumažino slidininkų kvotą nuo 312 iki 296 dalyvių.
Maccabi Umm al-Fahm
Maccabi Umm al-Fahm futbolo klubas – Izraelio futbolo klubas iš Umm al-Fahmo.
Istorija
Klubo ištakos siekia 1972 m.
Spukaičiai
Spukaičiai – kaimas Telšių rajono savivaldybėje, 10 km nuo Luokės.
Vaivadijos kelias 674 (Lenkija)
Vaivadijos kelias 674 - kelias šiaurės rytų Lenkijoje, Palenkės vaivadijoje, Sokulkos apskrityje. Jungia Sokulką ir Krinkus. Ilgis - 21.5 km.
Hapoel Umm al-Fahm FC
Istorija
Klubo ištakos siekia 1963 m. Iš pradžių vadinosi Ahva Umm al-Fahm, o nuo 2013 m. – Hapoel Umm al-Fahm.
2022–2023 m. sezone rungtyniavo Liga Leumit (II pakopa), o iš šešiolikos dalyvių liko ketvirtoje vietoje.
Pozingių karjerai
Pozingių karjerai – karjero tvenkinių grupė Lietuvoje, Klaipėdos rajone, 3,5 km į šiaurės rytus nuo Agluonėnų, į vakarus nuo Pozingių kaimo. Sudaryti išeksploatavus smėlio ir žvyro išteklius ir prisipildžius vandens. Krantai daugiausia žemi. Aplinkui tvenkinius supa pievos ir dirbami laukai. Į šiaurę telkšo Poškų karjerai, į vakarus įsikūręs Poškų kaimas. Tvenkinių grupę sudaro 3 karjerai:
Mūro Strėvininkų tvenkinys
Mūro Strėvininkų tvenkinys arba Mūro Strėvininkų I tvenkinys – tvenkinys Lietuvoje, Kaišiadorių rajone, 5 km į pietryčius nuo Žiežmarių miesto, Mūro Strėvininkų gyvenvietės šiauriniame pakraštyje. Sudarytas užtvenkus S-5 upelį (Strėvos intakas) 0,7 km nuo jo žiočių. Tvenkinio ilgis iš pietryčių į šiaurės vakarus – 0,2 km, plotis – iki 0,12 km. Altitudė 99 m. Šiaurinis krantas aukštas. Pakrantėse daugiausia plyti pievos. Tai didžiausias iš 6 Mūro Strėvininkų tvenkinių kaskados. Priešsroviui telkšo 4 tvenkiniai (Mūro Strėvininkų II tvenkinys, bevardis tvenkinys 0,13 ha, Mūro Strėvininkų III tvenkinys ir Mūro Strėvininkų IV tvenkinys), pasroviui – vienas 0,19 ha tvenkinys. Pietiniame krante pastatyta Strėvininkų Dievo Motinos Dangun ėmimo sentikių cerkvė.
Dylan Armstrong
Dilanas Armstrongas (, g. 1981 m. sausio 15 d.) – Kanados rutulio stūmikas, daugkartinis šalies rekordininkas, olimpietis.
Paskutinį kartą Kanados uždarų patalpų rekordą pagerino 2010 m. pasaulio uždarų patalpų lengvosios atletikos čempionate Katare – 21 m 39 cm.
FK Futboliukas Vilnius
Vilniaus „Futboliukas“ – Lietuvos futbolo klubas iš Vilniaus.
Borama
Borama  – miestas šiaurės Somalyje, vakarų Somalilande, į vakarus nuo Hargeisos, netoli Etiopijos sienos. Avdalo krašto administracinis centras. Keliai į Hargeisą, Sailaką, yra oro uostas. Veikia universitetas (įkurtas 1998 m.), pirmoji Somalio kurčiųjų mokykla. Žemės ūkio regiono prekybinis centras (gyvuliai, sorgos, kukurūzai, arbūzai, daržovės). Už 4,5 km į šiaurės rytus nuo Boramos yra senovinio Amudo miesto griuvėsiai.
Istorija
Borama apygardos centru tapo 1925 m. Boramos dvasininkas Abdurahmanas Šeichas Nuras 1933 m. sukūrė naują rašto sistemą somalių kalbai, kurią pavadino Boramos raštu. 1940 m. miestą buvo užėmę italai. Ogadeno karo metu subombarduotas Etiopijos aviacijos.
Sialeco valsčius
Istorija
Valsčius įkurtas XIX a. Gardino gubernijoje. Po I pasaulinio karo atiteko Lenkijai. 1926 m. sausio 22 d. prijunta dalis Noskų valsčiaus, o dalis Sialeco valsčiaus perduota Biarozos valsčiui. 1932 m. balandžio 1 d. prijungta dalis Biarozos valsčiaus, o dalis Sialeco valsčiaus perduota Malečo valsčiui. 1939 m. balandžio 1 d. Navasiolkų kaimas prijungtas prie Biarozos miesto.
Nurmijärven Jalkapalloseura
Nurmijärven Jalkapalloseura arba NJS – Suomijos futbolo klubas iš Nurmijervio savivaldybės.
Moterų komanda 2022 m. sezone rungtyniavo Kansallinen Liiga.
Istorija
Klubo ištakos siekia 1967 m., o moterų futbolo ekipa suburta 2004 m.
Pateko į aukščiausią šalies lygą, kurioje rungtyniavo 2022 m., tačiau liko dešimti, paskutiniai. Po sezono perkelti į žemesnį divizioną.
Sudėtis
Atnaujinta 2021 m. rugpjūčio 8 d.
Šanių valsčius
Istorija
Valsčius įkurtas XIX a. Gardino gubernijoje Michailovo vardu. Po I pasaulinio karo atiteko Lenkijai. 1926 m. sausio 22 d. valsčius panaikintas, jo teritorija perduota Linavos valsčiui, Pružanų valsčiui ir Šarašovos valsčiui.
Srautas (Raseiniai)
Srautas – kaimas Raseinių rajono savivaldybėje, 4 km į šiaurę nuo Betygalos, tuoj į pietus nuo Berteškių, greta kelio ir Srauto upelio.
Antonas Protazijus Potockis
Antonas Protazijus Potockis (, 1761 m. rugsėjo 11 d. – 1801 m.) – Lenkijos magnatas, ATR valstybinis veikėjas, Guzovo seniūnas, paskutinis Kijevo vaivada (1791–1793 m.).
Biografija
Antonas Protazijus Potockis iš savo tėvo paveldėjo stambias žemės valdas ir dideles pinigines lėšas. Dėka savo vedybų su kunigaikštyte Mariana Liubomirska (1773–1810), Rusijos generolo-leitenanto Kaspero Liubomirskio (m. 1780) ir Barboros Liubomirskos dukterimi, dar labiau padidino savo kapitalą.
Vienas pirmųjų Švietimo epochos Lenkijos kapitalistų. 1791 m. gegužės 3 d. palaikė ATR konstitucijos priėmimą.
1780-aisiais m. įkūrė banko kontoras Varšuvoje, Machnivke (dabar Horišni Plavniai) ir Chersone. Savo plačiose valdose Ukrainoje, kurios centras buvo Machnovka, įkūrė audinių, baldų, porceliano ir kitas manufaktūras.
1787 m. gegužės 8 d. Antonas Protazijus Potockis buvo apdovanotas Baltojo erelio ordinu.
1783 m. kovą Antonas Potockis tapo vienu iš „Rytų Prekybos Įmonės“, sudarytos Vinicoje, įkūrėju. 1785 m. sausį tapo tos prekybos įmonės vadovu. Įkūrė Rusijos uoste Chersone kontorą, iš kur vedė prekybą Lenkijos prekėmis per Juodąją jūrą. Savo finansinėmis operacijomis ir prekyba sukaupė didžiulį kapitalą (60–70 milijonų zlotų). 1791 m. sau nupirko senatorinę Kijevo vaivados pareigybę.
1793 m. dėl finansinės krizės ir antrojo ATR padalijimo buvo priverstas paskelbti savo bankrotą. Paskutinius metus praleido savo dvare Machnovke. thumb|left|150px|Antono Protazijaus Potockio žmona Mariana Liubomirska
Šeima
Buvo vedęs Kaspero Liubomirskio dukterį Marianą, santuokoje su kuria turėjo dukterį Emiliją. 1792 m. žmona tapo nėščia nuo Rusijos karo vado V. A. Zubovo. Norėdamas išvengti skandalo, Potockis „užleido“ žmoną Zubovui, apiforminęs su ja skyrybas.
Beledveinė
Beledveinė  – miestas vidurio vakarų Somalyje, 332 km į šiaurę nuo Mogadišo, prie Šebelės upės, netoli Etiopijos sienos. Hirano krašto administracinis centras. Yra oro uostas, plentai į Mogadišą, Godę, Galkajų, Chudurą.
Istorija
1909 m. Dervišų valstybė čia įkūrė savo tvirtovę. Maždaug nuo 1970 m. Beledveinė buvo pagrindinė Vakarų Somalio išvadavimo fronto, siekusio Ogadeno prijungimo prie Somalio, būstinė. Prasidėjus Somalio pilietiniam karui Beledveinė atsidūrė įvykių sūkuryje. XXI a. pr. čia įvyko keletas didelių mūšių tarp Etiopijos ir Somalio pajėgų iš vienos pusės ir islamistų (al Šabab ir kt.) iš kitos.
Sredninkai
Sredninkai – kaimas Trakų rajono savivaldybėje, 2 km nuo Aukštadvario.
Didžiakaimio valsčius (Pružanai)
Didžiakaimio valsčius – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Didžiakaimis.
Istorija
Valsčius įkurtas XIX a. Gardino gubernijoje. Iki XX a. pradžios panaikintas.
2002 m. Prancūzijos prezidento rinkimai
2002 m. Prancūzijos prezidento rinkimai – aštuntieji eiliniai Prancūzijos prezidento rinkimai, kurie vyko 2002 m. balandžio 21 ir gegužės 5 d. Kadangi per pirmąjį rinkimų turą nė vienas kandidatas negavo daugumos, po dviejų savaičių buvo surengtas antrasis turas. Jame tuometinis prezidentas Žakas Širakas triuškinama pergale nugalėjo Žaną Mari Le Peną ir buvo perrinktas Prancūzijos prezidentu.
Pirmąjį rinkimų turą laimėjo pareigas einantis prezidentas Ž. Širakas, surinkęs 19,9% balsų; tuo metu Ž. M. Le Penas surinko 16,9% balsų. Antrajame ture Širakas dideliu skirtumu įveikė dešiniųjų kandidatą, surinkęs 82,2% balsų.
Po šių rinkimų Nacionalinis frontas nepateko į antrąjį turą iki 2017 m.
Po Širako pergalės joks Prancūzijos prezidentas nelaimėjo antros kadencijos iki Emanuelio Makrono 2022 m.
Rezultatai
! colspan="2" rowspan="2" style="text-align:left;" | Kandidatas ! rowspan="2" colspan="2" style="text-align:left;" | Partija ! colspan="2" | Pirmas turas ! colspan="2" | Antras turas ! width="75" | Balsai ! width="30" | % ! width="75" | Balsai ! width="30" | %
Some Like It Hoth
„Some Like It Hoth“ – ABC televizijos serialo Dingę 5 sezono tryliktoji serija. Tai kartu yra ir 99 šio serialo serija apskritai. JAV Some Like It Hoth pirmą kartą transliuota 2009 balandžio 15. Serija buvo parašyta scenaristų Melinda Hsu Teilor ir Greggory Nations, režisuota Džeko Benderio.
Šios serijos pavadinime yra minima Žvaigždžių karų pasaulyje esanti planeta Hoth. Serijoje tęsiamas „Whatever Happened, Happened“ užmegztas siužetas, kuomet Keitė (Evangeline Lilly) ir Sojeris (Josh Holloway) nugabena Beną (Sterling Beaumon) vietiniams salos gyventojams, dar žinomiemes kaip Kiti. Filas (Patrick Fischler) stoja į akistatą su Sojeriu, pasakydamas, jog Beno atidavimą užfiksavo vaizdo kameros. Praeities intarpuose, rodoma Mailso praeitis.
Šarašovos valsčius
Šarašovos valsčius – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Šarašova.
Bražuolės tufų atodanga
left|150px miniatiūra|250px|right|Bražuolė ties tufų atodanga Bražuolės tufų atodanga (dar vadinama Joteliūnų tufų atodanga) – valstybės saugomas gamtos paveldo objektas, esantis ties Joteliūnų kaimu, dešiniajame Bražuolės slėnio šlaite. Atodangos ilgis – 65 m, aukštis – 5,4 m.
Joteliūnų atodanga – viena iš nedaugelio Lietuvoje, kur formuojasi klintiniai tufai. Ši atodanga yra labai svarbi moksliniu ir pažintiniu požiūriu. Klintinis, arba šaltinių tufas – tai porėta lengva uoliena, susidaranti nusėdant šaltinių vandenyje esančiam kalcio karbonatui. Šaltas, kalcio ir hidrokarbonato jonais (Ca2+ ir HCO3-) prisotintas požeminis vanduo, išsiveržęs į žemės paviršių, sušyla, išsiskiria anglies dvideginis (CO2), o susidaręs aragonitas bei kalcitas (CaCO3) iškrinta nuosėdomis – panašiai, verdant kietą vandenį, ant arbatinuko sienelių susidaro kalkių sluoksnis. Žinoma, gamtoje procesas trunka žymiai ilgiau – tūkstančius metų. Ypač daug klintinio tufo susidarė poledynmetyje (holocene), prieš 12 tūkst. metų iki šių laikų, ilgą laiką vyraujant šiltam ir drėgnam klimatui. Šaltinių klinties susidarymo vietos (tiesa, ne tokios didelės kaip prie Bražuolės) Neries slėnyje taip pat geologų žinomos ir tirtos prie Elniakampio, Antakalnių, Naujosios Rėvos ir Mozūriškių kaimų. Joteliūnų klintinio tufo atodanga – ypač jautrus lankymui objektas, todėl jos lankymui pritaikyti neketinama.
Ties Joteliūnų tufų atodanga, į Bražuolę įtekančių šaltinių vagose yra vietų, kuriose galima pasigrožėti kaip vyksta kitas unikalus geologinis reiškinys – susidaro mineralas aragonitas. Jis šiandien jau kieta pluta apaugo moreninius šaltinių slenksčius. Aragonitas (pagal Ispanijos Aragono srities pavadinimą) – tai netvirtas kalcio karbonatas, virstantis kalcitu ir dažnai turinti koralų, šakelių, puokščių pavidalą. Bražuolės šaltinių vagose gausu akmenėlių, šakų, kankorėžių, aptrauktų balto, kai kur pažaliavusio, sluoksniuoto aragonito kevalu.
Le Parisien
thumb|Dienraščio „Le Parisien“ būstinė „Le Parisien“ – Prancūzijos regioninis dienraštis, leidžiamas nuo 1944 m. Paryžiuje. Tai vienas didžiausių šalies laikraščių. Skelbia tarptautines, nacionalines ir vietines Paryžiaus bei jo priemiesčių naujienas. Nuo 2015 m. priklauso bendrovei „LVMH“. Tiražas – 184 000 egzempliorių (2021).
„Le Parisien“ leidžiamas „tabloid“ formatu.
Istorija
Laikraštį 1944 m. įsteigė prancūzų spaudos magnatas Emiljenas Amori ir pavadino jį „Le Parisien libéré“ („Laisvas paryžietis“). Laikraštis tapo svarbiu prancūzų pogrindžio periodiniu leidiniu, ėjusiu Vokietijos okupacijos metu per Antrąjį pasaulinį karą.
1986 m. laikraštis pervadintas į „Le Parisien“. Turi ir nacionalinį leidinį „Aujourd’hui en France“ („Šiandien Prancūzijoje“).
2015 m. bendrovė „LVMH“ įsigijo laikraštį iš „Éditions Philippe Amaury“.
Starūnų valsčius
Starūnų valsčius – buvęs administracinis-teritorinis vienetas dabartinėje pietvakarių Baltarusijos teritorijoje. Centras – Starūnai, vėliau – Čabachai.
Istorija
Valsčius įkurtas XIX a. Gardino gubernijoje. Iki XX a. pradžios panaikintas.
Paramai
thumb|250px|Paramai Kolumbijoje, [[Bojaka|Bojakos dep.]]
Paramai arba paramos  – Naujojo Pasaulio tropikų gamtinė sritis būdinga aukštikalnėse, virš medžių ribos (maždaug 3800-5000 m aukščio ruože).
Paramai būdingi Andų kalnuose tarp 11° š. pl. iki 4,5° p. pl. ir tęsiasi nuo Meridos Kordiljeros Venesueloje iki Huankamambos įdubos Peru. Taip pat atskiri ruožai yra Centrinės Amerikos kalnuose: Kučumataneso kalnuose (Gvatemala), Talamankos Kordiljeroje (Kosta Rika, Panama) ir Siera Nevada de Santa Martoje (Kolumbija). Didžiausi paramų plotai plyti Kolumbijoje, netoli Bogotos (Sumapaso paramas).
Le Figaro
„Le Figaro“ – Prancūzijos nacionalinis dienraštis, leidžiamas nuo 1826 m. Paryžiuje. Tai seniausias Prancūzijos laikraštis ir didžiausias po „Le Monde“. Leidžiamas Berliner formatu. Tiražas – apie 350 000 egzempliorių (2022).
Paramai
Bendras paramų plotas siekia tarp 35000 – 77000 km². Netikslumai dėl neaiškios žemutinės ribos, be to, medžių riba nuolat kinta dėl miškų kirtimo, gaisrų, o jų vietoje susidaro antriniai paramai. Panašaus pobūdžio gamtinės sritys būdingos Afrikos (rytų, pietų), Malajų salyno kalnuose.
Le Figaro
Nuo 2012 m. „Le Figaro“ vyr. redaktorius yra Aleksi Brezė. Nuo 2004 m. laikraštis priklauso leidybos bendrovei „Dassault Group“. Laikraščio priedai: „Le Figaro Magazine“ (nuo 1978), „TV Magazine“, „Evene“ ir kt.
Paramai
Paramuose auga ~5000 skirtingų augalų, iš kurių 60 % yra endeminiai. Jie prisitaikę prie vėsaus klimato, stiprių vėjų, žemo oro slėgio, didelės saulės radiacijos. Būdingi sukultentiniai, plaukuoti augalai, savo dydžiu gerokai lenkiantys giminingus lygumų augalus. Gausi žolinė augalija, yra nedidelių krūmokšnių. Sutinkami gyvūnai – akiniuotasis lokys, andinė lapė, baltauodegis elnias, įvairūs paukščiai.
Le Figaro
Istorija
upright=0.8|thumb|left|Pirmasis dienraščio numeris (1826 m. sausio 20 d.) „Le Figaro“ įsteigtas 1826 m. kaip satyrinis savaitraštis. Pavadintas pagal prancūzų dramaturgo Pjero Ogiusteno de Bomaršė komedijos „Figaro vedybos“ (Le Mariage de Figaro) veikėją Figarą. 1866 m. „Le Figaro“ tapo dienraščiu. Pirmasis kasdienis leidimas ėjo 56 000 egzempliorių tiražu. Redakcinė linija buvo rojalistinė.
Paramai
Paramų sritis nyksta dėl žemdirbystės (auginamos bulvės, gumbinis kiškiakopūstis, gumbinė nasturtė), gyvulininkystės plitimo, miestų plitimo. Nustekenta dirva neatsistato, virsta dykyne.
Le Figaro
Istorija
1909 m. „Le Figaro“ paskelbė Filipo Tomazo Marinečio parašytą manifestą, pradėjusį futurizmo įsigalėjimą mene. 1922 m. „Le Figaro“ įsigijo milijonierius Fransua Koti. Antrojo pasaulinio karo metu „Le Figaro“ nebuvo leidžiamas. Po karo tapo aukštesnės viduriniosios klasės balsu ir toliau išlaiko konservatyvią poziciją.
1975 m. „Le Figaro“ įsigijo prancūzų spaudos magnatas Roberas Hersanas. Nuo 2004 m. laikraštį valdo aviacijos pramonės bendrovės „Dassault Aviation“ vadovas Seržas Daso. Daso šeima valdo 80 % laikraščio akcijų per savo žiniasklaidos antrinę įmonę „Groupe Figaro“.
Tiražas
Laikraščio „Le Figaro“ tiražo istorija:
AAA
AAA gali reikšti:
Federico Pellegrino
Biografija
2010 m. Pellegrino pelnė pasaulio jaunimo čempionato bronzą individualaus sprinto varžybose. 2011 m. italas debiutavo pasaulio čempionate ir užėmė 12-ą vietą sprinto rungtyje. 2013 m. pasaulio jaunimo iki 23 m. amžiaus čempionas.
Savo debiutinėse 2014 m. žiemos olimpinėse žaidynėse italas dalyvavo dvejose rungtyse. Individualaus sprinto varžybose užimta 11-oji vieta, o komandiniame sprinte kartu su Dietmar Nöckler reitinguoti 11-oje vietoje.
2015 m. pasaulio čempionate pelnytas pirmasis medalis - bronza komandiniame sprinte. 2017 m. Pellegrino pirmą kartą tapo pasaulio čempionu sprinto varžybose. 2018 m. žiemos olimpiadoje iškovojo sidabrą sprinto rungtyje.
2022 m. žiemos olimpinėse žaidynėse italas individualaus sprinto varžybose pakartojo savo olimpinę sėkmę ir antrą kartą pelnė šios rungties olimpinį sidabrą.
Sriūbos
Sriūbos – kaimas Ignalinos rajono savivaldybėje, 2 km nuo Mielagėnų.
Turėti ir neturėti
Novelė susideda iš dviejų anksčiau parašytų trumpų istorijų ("One Trip Across" ir "The Tradesman's Return"), kurios sudaro pirmuosius knygos skyrius, ir vėliau parašytos apysakos (sudarančios du trečdalius knygos). Rašymo stilius - modernus, nes istorija pasakojama iš kelių skirtingų pozicijų, skirtingu metu, skirtingų veikėjų. Novelė prasideda pirmuoju asmeniu (pasakoja Haris), po to pereinama prie trečiosios, visažinio, pozicijos, vėliau vėl grįžtama į pirmąjį asmenį (pasakoja Elas ir po to vėl Haris) ir galų gale vėl pereinama į trečiąjį asmenį iki pat novelės pabaigos. Dėl šios priežasties veikėjų vardai dažnai minimi po skyriaus antrašte, pabrėžiant, iš kieno pozicijos bus pasakojama novelės istorija.
Sakoma, jog Hemingvėjus turėjo parašyti šią knygą dėl kontraktinio įsipareigojimo ir pats jos nemėgo. Howard Hawks, parašęs novelės adaptaciją filmui, tvirtino, kad Hemingvėjus buvo jam sakęs, jog tai buvusi prasčiausia jo knyga - bunch of junk". Taip pat manoma, kad knygą jis parašė reziduodamas Compleat Angler Hotel'' viešbutyje Biminio saloje, Bahamose.
Adaptacijos filmuose
1944m. filme Turėti ir neturėti, pagrįstame novele ir režisuotame Howard Hawks, istorija perkeliama iš Ki Vesto į Martiniką, esant Viši režimui. Filme vaidina Hamfris Bogartas, Valteris Brenanas ir Loren Bakal.
Antroji filmo versija, pavadinta Lūžio taškas (1950), buvo režisuota Maiklo Kartiso, joje vaidmenį atliko Džonas Garfildas. Veiksmas buvo perkeltas į pietų Kaliforniją, o Garfildas vaizduojamas buvusiu PT laivo kapitonu.
Trečiąją versiją, pavadintą The Gun Runners (1958) režisavo Donas Sigelas. Bogarto/Garfildo rolę vaidina Odi Merfi, o Everetas Slounas atlieka Valterio Brenano, alkoholiko partnerio, vaidmenį, tačiau Slouno interpretacija nebuvo tokia juokinga kaip Brenano.
Paulina Kel tvirtino, kad pabaiga buvo panaudota Džono Hiustono filme Key Largo (1948) ir kad "One Trip Across" buvo perdaryta į The Gun Runners (1958).
Turtingas asmuo
Turtingas žmogus  – žmogus, turintis laisvų, >$1 mln. USD investicijoms skirtų pinigų.
Šios sąvokos vartojamos sąvokos privačioje bankininkystėje.
2010 m. Pasaulio turto tyrimas
2010 m. milijonierių pasaulyje pagausėjo 8,3 %, o pagal milijonierių skaičių Azijos-Ramiojo vandenyno regionas pirmą sykį aplenkė Europą.
„Azijos-Ramiojo vandenyno regionas buvo tikra augimo žvaigždė. Atsigaunančios biržos ir regione kylanti nekilnojamojo turto vertė buvo pagrindiniai augimo veiksniai“, – komentuoja Johnas Thielis, „Merrill Lynch Global Wealth Management“ padalinio, atsakingo už JAV turto valdymą, vadovas.
Kartu su atsigaunančiomis po finansų krizės rinkomis padaugėjo ir asmenų, kurių investicinis turtas sudarė bent $1 mln. USD (2,41 mln. Lt). Bendras milijonierių valdomas turtas išaugo iki $42,7 trln. USD (nuo 40,7 trln. 2007-iais), atskleidžia kasmetinė apžvalga, kurią skelbia „Capgemini“ ir „Merrill Lynch Global Wealth Management“. „Capgemini“ ir „Merrill Lynch“ tyrimui naudojo 71 šalies, kurioje yra 98 % milijonierių, duomenis apie pajamas.
Tyrimas atskleidžia, kad pagal milijonierių gausėjimo tempą pirmauja Afrika (+11,1 %). Tuo tarpu Indija pirmą sykį pateko į daugiausia milijonierių turinčių valstybių 12-uką. Antroje pagal dydį pasaulio ekonomikoje – Kinijoje – asmenų, kurių turtas viršija $1 mln. USD, padaugėjo 12 % ir pasiekė 0,534 mln. Pagal šį skaičių Kinija rikiuojasi ketvirta – už JAV, Japonijos ir Vokietijos.
Moterys sudaro 27 % visų milijonierių, rodo tyrimas. 2008 m. jų dalis siekė 24 %. Be to, 17 % milijonierių pernai buvo jaunesni nei 45-ių, kai prieš 3 metus tokių būta 13 %.
Gegužės pabaigoje „Boston Consulting Group“ skelbė, kad milijonierių statusą (skaičiuojant JAV doleriais) turinčių šeimų skaičius pasaulyje padidėjo 12 %.
Šią savaitę „PricewaterhouseCoopers“ prognozavo, kad Singapūras dar iki 2013 m. taps didžiausia pasaulyje vieta, kur turtingieji laiko savo pinigus, ir pagal tai atitinkamai į antrą ir ketvirtą vietą nustums Šveicariją bei Londoną. Tuo tarpu Honkongas išliks trečioje vietoje.
Šešėlių armija
Šešėlių armija – 1969 m. sukurta karinė drama, pasakojanti apie pasipriešinimo judėjimą nacių okupuotoje Prancūzijos teritorijoje. Filmas sukurtas pagal rašytojo Josepho Kesselio to paties pavadinimo romaną, išleistą 1943 m., o jo režisierius Jean-Pierre Melville pats yra dalyvavęs pasipriešinimo nacistams kovose.
Bloomberg Television
Bloomberg Television – verslo ir finansinių naujienų kanalas, rodomas visą parą, 7 d. per savaitę. Ši televizija turi būstines Niujorke, Londone bei Honkonge. Bloomberg TV buvo įkurta 1994 m. Šis kanalas turi 245 mln. žiūrovų iš įvairių pasaulio šalių. Bloomberg televizija priklauso „Bloomberg L.P.“ įmonei.
TCL
TCL – vienas iš didžiausių elektronikos gamintojų pasaulyje ir trečias pagal dydį televizorių gamintojas pasaulyje (2014). Veiklą pradėjo 1981 kaip piratinių kasečių gamintojas. Pradžioje trumpinys TCL buvo aiškinamas kaip True China Lion, dabar – The Creative Life. Greta savo ženklu žymimų gaminių, TCL taip pat gamina produktus su prekiniais ženklais Alcatel, Blackberry, Pioneer, RCA bei Thomson.
FK Peruno Vilnius
Vilniaus „Peruno“ – buvęs Lietuvos futbolo klubas iš Vilniaus.
Simba SC
Simba Sports Club, o trumpiau Simba SC – Tanzanijos futbolo klubas, žaidžiantis aukščiausioje šalies lygoje. Įsikūręs Dar es Salame. Namų rungtynes žaidžia Nacionalinime stadione.
FK Peruno Vilnius
Istorija
Klubas tarp 2009 ir 2012 m. žaidė SFL varžybose. Klubas oficialiai įregistruotas 2012 m., o oficialiai likviduotas 2022 m.
Simba SC
Istorija
Klubas buvo suformuotas 1936 m. Daugkartiniai Tanzanijos čempionai ir taurės turnyrų nugalėtojai.
Atstovavo šaliai Afrikos žemyno turnyruose.
FK Peruno Vilnius
Istorija
FK Peruno pagrindu 2017 m. suburtas FK Margiris.
Akmenslydis 2022 m. žiemos olimpinėse žaidynėse
Akmenslydis 2022 m. žiemos olimpinėse žaidynėse vyko Pekino nacionalinis vandens sporto centre, Pekine, Kinijoje.
Olimpinis komitetas padidino mišrių porų varžybose dalyvaujančių komandų skaičių nuo 8 iki 10 komandų.
Azijos lengvosios atletikos asociacija
Azijos lengvosios atletikos asociacija (AAA) – Azijos šalių lengvosios atletikos organizacija, rengianti kontinento čempionatus ir prižiūrinti regiono nacionalines federacijas. Asociacijos būstinė įkurta Singapūre. Organizacijai jau trečią kadenciją prezidentauja Indijos politikas ir verslininkas Suresh Kalmadi.
Nariai
Asociacijai priklauso 44 šalys ir teritorijos.
Stanislovas Kostka Čartoriskis
Biografija
Korecko linijos magnatų Čartoriskių giminės atstovas, herbo „Pogonia“ savininkas. Lietuvos didžiojo vėliavininko, kunigaikščio Juozapo Čartoriskio (m. 1750) ir Terezės Denhof, Pamario vaivados Vladislovo Denhofo dukters, vyresnysis sūnus.
Jo auklėtojas buvo ksiondzas - piaristas Mamčinskis. Dažniausiai jis gyveno netoli Krokuvos, bet dažnai buvo Liubline ir Varšuvoje Augusto Stipriojo valdymo pabaigoje. 1732 m. gruodį buvo išrinktas pasiuntiniu nuo Braclavo vaivadijos į seimą.
Lenkijos karaliaus Augusto III valdymo metu Stanislovas Kostka Čartoriskis užėmė Lietuvos didžiojo taurininko pareigybę, o 1742 m. gegužės 21 d. tapo Karūnos didžiuoju medžiokliu. 1743 m. – Vislicos pasiuntinys į seimą. 1752 m. gavo Lucko seniūno pareigybę. 1744 m. kovo 8 d. tapo Baltojo erelio ordino kavalieriumi.
Kunigaikštis Stanislovas Kostka Čartoriskis sirgo tuberkulioze.
1763 metais po Lenkijos karaliaus Augusto III mirties kunigaikštis Stanislovas Kostka Čartoriskis buvo paskirtas ATR pasiuntiniu Prūsijos rūmuose Berlyne. Bandė pasiekti išrinkimą į seimą „savo“ pasiuntinius ir neleisti į seimą Voluinės vaivados Juozapo Kanto Osolinskio, „Familijos“ priešininko. 1764 metais pasirašė išrinkimą į Lenkijos karaliaus sostą Stanislovą Augustą Poniatovskį.
Karūnaciniame seime 1764 metais Stanislovas Kostka Čartoriskis buvo paskirtas pasiuntiniu deryboms su rusų ir prūsų pasiuntiniais. 1765 metų vasarį rimtai sirgo.
1766 metų balandžio 5 d., šeštadienį Stanislovas Kostka Čartoriskis mirė Varšuvoje. Balandžio 8 d. jį palaidojo bernardinų bažnyčioje Zebžydovo - Kalvarijoje.
Šeima
1736 metais Krokuvoje vedė Aną Rybinską (m. 1778), Kulmo vaivados ir Karūnos artilerijos generolo Jokūbo Zigmanto Rybinskio (m. 1725) dukterį. Vaikai:
Alizée En Concert
Alizée En Concert – Alizée gyvo garso albumas ir DVD, kuris buvo išleistas 2004 m. spalio 18 d. Po to, kai Alizée išleido savo antrąjį studijinį albumą „Mes Courants Électriques“, ji nusprendė surengti koncertų turą Prancūzijoje. Pasirodymai koncertų metu ir sudaro albumo „Alizée En Concert“ turinį. Albumas tapo auksiniu Prancūzijoje ir Meksikoje.
Kapitonė Marvel
Kapitonė Marvel – 2019 m. JAV mokslinės fantastikos filmas, sukurtas pagal „Marvel“ komiksų veikėją Kapitonę Marvel. Filmo scenarijų parašė ir režisavo Anna Boden ir Ryan Fleck, prie filmo scenarijaus prisidėjo ir Geneva Robertson-Dworet. Jame Brie Larson vaidina Kapitonę Marvel kartu su Samuel L. Jackson, Ben Mendelsohn, Djimon Hounsou, Lee Pace, Lashana Lynch, Gemma Chan, Annette Bening, Clark Gregg ir Jude Law. Tai 21-asis „Marvel Cinematic Universe“ (MCU) filmas. Filmo veiksmas vyksta 1995 m. ir pasakojama, kaip Kerolė Danvers tampa Kapitone Marvel, kai Žemė atsiduria dviejų ateivių civilizacijų galaktinio konflikto centre.
Filmas visame pasaulyje uždirbo daugiau nei 1,1 mlrd. dolerių ir tapo pirmuoju moterišku superherojų filmu, kuriam pavyko peržengti milijardo dolerių ribą. Jis tapo penktuoju pelningiausiu 2019 m. filmu ir 23-uoju pelningiausiu visų laikų filmu jo rodymo kino teatruose metu. Filmas sulaukė iš esmės teigiamų kritikų atsiliepimų, buvo giriami aktorių, ypač Larson, pasirodymai.
Filmo tęsinį „Kapitonė Marvel 2“ planuojama išleisti 2023 m. lapkričio 10 d.
Zheng Xingjuan
Zheng Xingjuan (g. 1989 m. kovo 20 d.) – kinų šuolininkė į aukštį, olimpietė.
Jai priklauso Kinijos uždarų patalpų šuolių į aukštį rekordas, 1 m 94 cm, pasiektas Dohoje (Kataras) 2010 m.
BMX banditai
BMX banditai – 1983 m. Australijoje sukurtas paaugliams skirtas nuotykių filmas, kuriame vieną pirmųjų vaidmenų sukūrė vėliau išgarsėjusi aktorė Nicole Kidman.
Turinys
Darbo prekybos centre netekusi Džudė susipažįsta su dviem vaikinais P.J. ir Žąsimi, kurie krečia įvairias išdaigas važinėdami dviračiais. Kartu pramogaudama trijulė apleistoje baržoje aptinka dėžutę su racijomis, kuria ten paslėpė parduotuves plėšianti gauja. Nežinodami, kam priklauso radinys, trys jaunuoliai atsiduria nusikaltėlių taikinyje...
Apdovanojimai
1984 m. filmas pelnė 4 „Australian Film Institute“ nominacijas:
Pinsko apskritis
Pinsko apskritis – buvęs administracinis-teritorinis vienetas Abiejų Tautų Respublikoje, Rusijos Imperijoje ir Lenkijos Respublikoje. Centras – Pinskas. Apskričiai priklausė dabartinės Baltarusijos žemės.
Louis Leterrier
Lui Leterjė (, g. ) – prancūzų kino režisierius ir prodiuseris.
Geriausiai žinomas dėl savo darbų veiksmo filmuose, jis režisavo pirmuosius du „Transporterio“ filmus, „Šuo Denis“ (2005 m.), „Nerealusis Halkas“ (2008 m.), „Titanų susidūrimas“ (2010 m.), „Apgaulės meistrai“ (2013 m.).
Stabatiškė
Stabatiškė – viensėdis Visagino savivaldybėje, 4 km nuo Gaidės.
Istorija
Tarpukariu viensėdis priklausė Lenkijai, Naugarduko vaivadijai (nuo 1926 m. – Vilniaus vaivadijai), Breslaujos apskričiai, Drūkšių valsčiui.
1921 m. Lenkijos gyventojų surašymo duomenimis čia gyveno 12 žmonių, visi – lenkai katalikai. Tuo metu kaime buvo 2 namai. 1938 metais namų skaičius sumažėjo iki 1, o kaime gyveno jau 10 žmonių.
Kerttu Niskanen
Kerttu Niskanen (g. 1988 m. birželio 13 d. Oulu) – Suomijos slidinėjimo kroso sportininkė, daugkartinė olimpinė prizininkė.
Biografija
2007 m. suomė pelnė bronzą estafetėje pasaulio jaunimo čempionate. 2008 m. Niskanen debiutavo pasaulio taurėje. 2010 m. pasaulio jaunimo iki 23 m. amžiaus čempionato nugalėtoja moterų 10 km klasikiniu stiliumi varžybose.
2015 m. pasaulio čempionate pelnytas pirmasis medalis - bronza komandinėje estafetėje. 2018 m. žiemos olimpiadoje medalių nepelnė
2022 m. žiemos olimpinėse žaidynėse suomė liko 4-oje vietoje moterų skiatlone ir moterų estafetės varžybose. 10 km klasikiniu stiliumi kroso varžybose Niskanen pelnė sidabro medalį.
Dvarčionių sveikatingumo pušynas
miniatiūra|Mediniai įėjimo vartai į parką Dvarčionių sveikatingumo pušynas – tai parkas Vilniuje, Antakalnio seniūnijoje, Dvarčionyse, tarp Keramikų g. 2 ir Plytinės gatvės. Parkas taip pat dažnai vadinamas „Šeimų judesio pušynu“, Dvarčionių sveikatingumo taku.
1984-1992 metais Dvarčionyse buvo įkurta ir puoselėta „Sveikatingumo trasa“, garsėjusi visame Vilniuje. Laikui bėgant, medinės sūpynės bei skulptoriaus Gedimino Radzevičiaus kurtos skulptūros supuvo, o parkas tapo apleistas. 2022 metais Gyventojų asociacijos „Dvarčioniškiai“ ir kitų aktyvių gyventojų iniciatyva, parkas buvo atkurtas, Gediminas Radzevičius atkūrė „Giliuko“ skulptūrą bei pagamino naujus įėjimo vartus, skulptorius Jonas Bugailiškis pagamino parko nuorodą-skulptūrą bei varlės suoliuką. Parke įrengtos vaikų žaidimų ir tėvelių poilsio bei treniruoklių zonos, paženklinti du bėgimo takai – Maxima 750 m. takas bei Light Conversion 500 m. takas.Šaltiniai:
Project CARS
Project CARS – lenktynių žaidimas išleistas 2015 m. gegužės 6 d. Žaidimą kūrė „Slightly Mad Studios“ kompanija. Jis buvo išleistas Microsoft Windows, PlayStation 4 ir Xbox One platformoms. Pradžioje buvo planuojama žaidimą išleisti ir Linux, PlayStation 3, Xbox 360 ir Wii U platformoms, tačiau vėliau šių planų leidėjai atsisakė.
Galimybės
Žaidime buvo 74 automobiliai, virš 30 unikalių lenktynių vietų su 110 skirtingų išdėstymų, iš kurių 23 buvo tikros. Dėl licencijavimo priežasčių kai kurios trasos vadinamos pagal jų geografinę vietą. Žaidime taip pat dvi trasos nukopijuotos nuo realių kelių – Prancūzijos Rivjeros ir Kalifornijos pirmojo kelio.
Fizinė simuliacija
„Project CARS“ stengėsi išsiskirti iš kitų šio žanro lyderių („Gran Turismo“ ir „Forza Motorsport“) suteikė žaidėjui daug galimybių koreguoti žaidimo nustatymus, valdymą, paros laiką ir orus. Žaidime žaidėjai gali įsijausti į pilną lenktynių savaitgalį nuo treniruočių, kvalifikacijos iki lenktynių ir per jas matyti skirtingas orų sąlygas.
Žaidime naudojamas patobulintas „Madness“ variklis, prieš tai naudotas „Need for Speed: Shift“ žaidime. Žaidėjams suteikiama galimybė pakeisti daug nustatymų, kurie skirti palengvinti automobilių vairavimą.
2016 m. gegužės 12 d. žaidimas papildytas galimybe naudotis virtualios realybės komplektu HTC Vive.
Antroji dalis
2015 m. birželio 22 d. kompanija paskelbė apie antrąją žaidimo dalį „Project CARS 2“, kuri pasirodė 2017 m. rugsėjo 22 d. Šioje dalyje yra virš 170 automobilių ir 60 trasų. Žaidime pasirodė naujos lenktynių klasės kaip Rallycross, IndyCar ir ovalo lenktynės.
Luol Deng
Deng gimė 1985 m. balandžio 16 d. tuometiniame Sudane Vau mieste (dabar Pietų Sudanas). Jis yra dinkų etninės grupės narys. Visa Deng šeima pabėgo iš Sudano į Egiptą, norėdami išvengti antrojo Sudano civilinio karo. Kai jų šeima gavo politinį prieglobstį, jie išvyko į Jungtinė Karalystę, Londoną. Ten Luol pradėjo žaisti krepšinį ir būdamas 13 metų žaidė to amžiaus JK rinktinėje. Europos jaunučių čempionate Deng vidutiniškai per rungtynes pelnydavo po 40 taškų ir atkovodavo po 14 kamuolių. Jis tapo naudingiausio turnyro žaidėju.
Būdamas 14 metų Deng persikėlė į JAV ir pradėjo žaisti Naujojo Džersio Bleiro akademijos komandoje. Baigęs akademiją Deng įstojo į Duke universitetą.
Po metų 2004 m. jis debiutavo NBA naujokų biržoje. 7-tu šaukimu jį pasirinko Finikso „Suns“ komanda, kuri iš karto žaidėją perleido Čikago „Bulls“ klubui.
2010–2011 m. NBA sezone vidutiniškai Deng pelnydavo po 17,4 taško. Kartu su savo ekipa Deng nuėjo iki pat rytų konferencijos finalo, kuriame 1-4 pralaimėjo Majamio „Heat“ ekipai.
Kadangi nuo pat vaikystės Deng žaidė JK rinktinėse, tad suaugusiųjų čempionatuose jis taip pat atstovauja šiai šaliai. Kadangi Pietų Sudanas tapo nepriklausoma valstybė 2011 m. liepos 9 dieną, Deng ateityje galės atstovauti savo gimtajai šaliai.
FK Širvėna Vilnius
Vilniaus „Širvėna“ – Lietuvos futbolo klubas iš Vilniaus.
Istorija
Klubą įkūrė Vilniuje gyvenantys jaunuoliai iš Biržų. Po 2010 m. sezono komanda prisijungė prie Kiemas Vilnius klubo.
FC Nagykanizsa
Nadkanižos FC – Vengrijos futbolo klubas iš Nadkanižos.
Krista Pärmäkoski
Krista Pärmäkoski (g. 1988 m. birželio 13 d. Oulu) – Suomijos slidinėjimo kroso sportininkė, daugkartinė olimpinė prizininkė.
Biografija
2014 m. žiemos olimpinėse žaidynėse suomė pelnė sidabrą komandinėje estafetėje. 2017 m. pasaulio skiatlono vicečempionė. 2018 m. žiemos olimpiadoje iškovojo tris medalius individualiose rungtyse.
2022 m. žiemos olimpinėse žaidynėse suomė liko 4-oje vietoje moterų estafetės varžybose, o 10 km klasikiniu stiliumi kroso varžybose Pärmäkoski pelnė bronzos medalį.
FK Navy Klaipėda
Klaipėdos „Navy“ – Lietuvos futbolo klubas iš Klaipėdos.
Dopingas JAV
miniatiūra|250px|right|JAV maratonininkas [[Thomas Hicks trasoje 1904 m. olimpinėse žaidynėse Sent Luise. Sporto istorijoje minimas kaip bene pirmasis, vartojęs dopingą pasiekti pergalei]] Dopingas Jungtinėse Amerikos Valstijose daugiausiai siejamas su amerikiečiais profesionaliais sportininkais, rungtyniaujančiais garsiose amerikietiškojo futbolo, beisbolo ir kitose sporto lygose, dviračių sporto profesionalų varžybose. Antidopingo tyrimų duomenys rodo, kad atletai įtariami arba apkaltinami vartojantys (pagal sporto šakas):
Draudžiamų preparatų prevenciją JAV vykdo 2000 m. įsteigta Antidopingo agentūra USADA, prisijungusi prie UNESCO Tarptautinės konvencijos prieš dopingo vartojimą sporte. Įsikūrusi Kolorado Springse. USADA yra pelno nesiekianti nevyriausybinė organizacija. Veikla apima sportininkų testavimą tiek varžybų metu, tiek ir už jų ribų, gaunamų rezultatų analizę, draudžiamų preparatų kontrolę, jų naudojimo išimtis medicininiais tikslais, mokslinius tyrimus.
Istorija
Įvairios narkotinės medžiagos, tokios kaip sintetiniai hormonai, didinantys sportininkų pajėgumą varžybose, nebuvo ribojami iki XX a. Tarptautinis olimpinis komitetas (TOK) sudarė pirminį draudžiamų preparatų sąrašą 1967 m. ir suorganizavo pirmuosius dopingo testus Paryžiaus ir Meksiko olimpinėse žaidynėse 1968 m. Praėjus 30–čiai metų, TOK iniciatyva buvo įkurta Pasaulinė antidopingo agentūra (WADA). Iki to meto atskirų šalių vyriausybės, sporto federacijos ir TOK skirtingai vertino ir taikė sankcijas už dopingo vartojimą. WADA nustatyti vieningi antidopingo standartai apjungė ir ėmė koordinuoti sporto organizacijų ir valdžios pastangas visame pasaulyje.
Jungtinės Valstijos, WADA valdybos narė, pasekė šiuo pavyzdžiu, 2000 m. sukurdama Jungtinių Valstijų antidopingo agentūrą (USADA). JAV Kongresas pripažino USADA oficialia dopingo kontrolės organizacija Olimpinėse, Pan Amerikos ir Parolimpinėse žaidynėse Jungtinėse Valstijose. Agentūra turi įgaliojimus ir laikosi WADA Antidopingo kodekso, kuris apibrėžia antidopingo politikos, taisyklių ir nuostatų taikymą. Paprastai dopingas sporte siejamas su draudžiamų preparatų naudojimu, tačiau WADA išplėtė šią sampratą, pabrėždama vienos ar daugiau iš aštuonių Kodekso taisyklių pažeidimą. Jos įvairuoja nuo draudžiamų medžiagų buvimo sportininko pateiktame biologiniame mėginyje iki jų disponavimo ar mėginimo panaudoti. 2008 m. gruodžio 19 d. duomenimis, pagal Kodeksą buvo draudžiama naudoti 192 medžiagas ir priemones, didinančias sportinį pajėgumą.
Panašiai kaip būta nesutarimų tarptautinėje bendruomenėje 1990-aisiais, taip buvo ir su JAV nacionalinėmis profesionaliojo sporto lygomis, kurios antidopingo politiką traktavo skirtingai ir nepriklausomai nuo JAV vyriausybės ar WADA nustatyto reglamento. Jos neturėjo tokio paties sąrašo uždraustų medžiagų ar privalomų atlikti testų. Lygos galėjo netirti mėginių ar netaikyti sankcijų už tam tikrų draudžiamų medžiagų naudojimą ir derėtis dėl antidopingo politikos su atitinkamomis žaidėjų asociacijomis per kolektyvines derybas.
2005 m. Atstovų Rūmų Priežiūros ir vyriausybės reformų komitetas aktyviai domėjosi kovos su narkotikais politika profesionalų sporte, pradėdamas tyrimą dėl žiniasklaidos paviešintų steroidų vartojimo atvejų Pagrindinėje Beisbolo Lygoje (MLB). Steroidų vartojimas, laikymas, platinimas ar pardavimas pagal kontroliuojamų medžiagų įstatymą yra baudžiamasis federalinis nusikaltimas, kuris be steroidų taip pat nurodo kitus vaistinius preparatus, susijusius su sportinio pajėgumo didinimu, įtrauktus III–me priede. Buvo surengta eilė tyrimų, visų pirma MLB, Nacionalinėje futbolo lygoje (NFL) ir Nacionalinėje krepšinio asociacijoje (NBA). Kiekvienos sporto lygos antidopingo politika buvo lyginama su TOK reikalavimais, tačiau jų neatitiko nei viena iš lygų. Sporto lygų atstovų reakcija į Kongreso tyrimą buvo neigiama, neva tai jie patys gali susitvarkyti. Tačiau Komitetas nutarė spręsti problemą paskelbdamas „Švaraus sporto aktą“, vieną iš šešių įstatymo projektų, tais metais pateiktų abiejuose Rūmuose. . Atkreiptas dėmesys į tai, kad profesionaliojo sporto lygose reikia laikytis vienodų nacionalinių kovos su narkotikais politikos standartų, kurie būtų suderinami ir griežti, kaip ir USADA. Nors už daugumą projektų buvo balsuota ne komitete, nė vienas nebuvo priimtas. Nuo 2013 m. profesionaliojo sporto lygos savo antidopingo politiką nusistato per kolektyvines derybas.
Olimpinės žaidynės
Tarptautinis olimpinis komitetas yra anuliavęs 8 JAV atletų laimėtus medalius (4 aukso, 1 sidabro, 3 bronzos) už dopingą olimpinėse žaidynėse. Plaukiko Rick DeMont atveju, JAV Olimpinis komitetas 2001 m. patvirtino jo iškovotą aukso medalį 400 m plaukimo laisvu stiliumi rungtyje 1972 m. Miuncheno vasaros olimpinėse žaidynėse, bet tik TOK turi teisę gražinti sportininkui medalį, tačiau, 2017 m. duomenimis, tai padaryta nebuvo. 2004 m. olimpinis auksas buvo anuliuotas 4x400 m estafetės komandos nariui Antonio Pettigrew, kuris prisipažino vartojęs pajėgumą didinančius preparatus (diskvalifikuotas dvejiems metams). Medalį sportininkas grąžino savo noru, nors 2005 m. sprendimu Tarptautinis sporto arbitražo teismas trims estafetės nariams (be Jerome Young) medalių neatėmė.
Studentų sporte
Nacionalinė koledžų atletų asociacija (NCAA) nuo 1970 m. kontroliuoja draudžiamų preparatų naudojimą universitetų ir koledžų studentų varžybose. 1999 m. NCAA Dopingo komitetas patvirtino sąrašą draudžiamų medžiagų, kurių negali naudoti studentai sportininkai. Laikui bėgat šis sąrašas atnaujinamas. Įkliuvę atletai su teigiamais bet kurios iš šių medžiagų testais yra nušalinami nuo dalyvavimo NCAA sporto varžybose ar net išmetami iš aukštosios mokyklos. Sąraše medžiagos suskirstytos į 8 skyrius, nurodomos kiekvienos jų savybės.
Beisbole
Pagal Lygos (MLB) taisykles, sezono eigoje beisbolo žaidėjams atsitiktine tvarka atliekami šlapimo ir kraujo tyrimai, o taip pat kartą pavasario treniruočių stovykloje. Atsitiktinių narkotinių medžiagų patikrų skaičius per sezoną neribojamas. Stimuliuojančių medžiagų testai retkarčiais atliekami ir ne sezono metu. Taikomos išimtys minėtų medžiagų naudojimui terapiniais tikslais.
2007 m. gruodžio mėn. George J. Mitchell paskelbė nepriklausomą tyrimą, adresuotą MLB komisarui. Ataskaitoje išdėstyti faktai apie nelegalių steroidų ir sportinį meistriškumą keliančių medžiagų naudojimą beisbole. MLB anksčiau kreipėsi į Mitčelą, kad būtų atliktas nepriklausomas tyrimas ir išaiškintas steroidų vartojimo mastas Lygoje. Ataskaitoje paliesta daugelis temų, buvo pateikti apie 700 liudytojų apklausų duomenys. Išaiškintas steroidų poveikis žmogaus kūnui, augimo hormono somatotropino vartojimo pasekmės. Tyrėjas apibūdino antidopingo programos politiką, vykdytą iki 2002 m. ir naujas programos tendencijas vėlesniais metais. Ataskaitoje buvo įvardinti 86 beisbolo žaidėjai, turėję saitų su steroidų vartojimu, tarp kurių buvo: Andy Pettitte, Roger Clemens, Barry Bonds ir Éric Gagné. Pabaigoje Mitčelas pateikė siūlymus komisarui dėl dopingo mėginių testavimo ir šių testų klastojimo prevencijos. Jis taip pat prisiėmė atsakomybę pateikti visapusiškus įrodymus sportininkų sukčiavimui įrodyti bei suteikti jiems progą susitikti su juo asmeniškai ir sąžiningai paneigti inkriminuojamą apgavystę. Prie išvadų buvo pridėtas ir kaltinimus patvirtinantis raštiškas liudijimas apie buvusio „Mets“ klubo nario Kirk Randomski perduotus stimuliantus minėtiems žaidėjams.
Amerikietiškajame futbole
2009 m. konfidencialaus tyrimo metu apklausus Nacionalinės futbolo lygos (NFL) žaidėjus, beveik 1 iš 10 buvusių žaidėjų teigė, kad jie rungtynių metu vartojo šiuo metu uždraustus anabolinius steroidus. 16,3 proc. futbolo puolėjų ir 14,8 gynėjų prisipažino leidęsi steroidus.
NFL pradėjo steroidų testavimą 1987 m., tikėdamasi šiomis procedūromis pažaboti jų vartojimo mastą. Futbolo Lygoje surenkama virš 14 000 testuojamų mėginių – daugiau negu bet kurioje kitoje profesionalų sporto lygoje. Tačiau kiekvienoje komandoje yra 53 nariai, todėl tai nereiškia, kad ir vienam žaidėjui tenka praeiti daugiausiai testų, jei palyginti su kitomis lygomis. NFL tikrina sportininkus pagal išplėstą draudžiamų medžiagų sąrašą, o nuo 2011 m. taiko kraujo tyrimą dėl žmogaus augimo hormono somatotropino. Nepraėję testų sportininkai baudžiami nušalinimu nuo varžybų: pirmą kartą prasižengusieji – 4 varžyboms, antrą kartą – 6 varžyboms, trečią kartą – suspenduojami visiems metams. Nušalinti atletai negauna jokios algos.
Krepšinyje
Nacionalinė krepšinio asociacija (NBA) antidopingo sistemą pradėjo diegti 1983 m. Tik 8 žaidėjai nuo 2008 m. iki 2013 m. buvo demaskuoti vartoję draudžiamus preparatus. Beje, šie krepšininkai nebuvo ryškiausios NBA žvaigždės, o du iš aštuonių – užsieniečiai. Jiems taikytos sankcijos apsiribojo nušalinimu nuo varžybų, dažniausiai – 5, 10 ir 20 rungtynių:
Visiems NBA žaidėjams per sezoną tenka praeiti 4 atsitiktinius testus. Draudžiamos medžiagos vartojimu kaltinamas sportininkas turi 5 dienas pateikti prašymui iš naujo atlikti testą. Be to žaidėjas gali būti testuojamas ir tuo atveju, jei turima pagrįsta priežastis įtarti, jog jis nesilaiko antidopingo taisyklių. Visus tyrimus atlieka ir analizuoja NBA pasirinktos sertifikuotos laboratorijos ir patvirtina NBA gydytojas.
Ledo ritulyje
Narkotinės medžiagos, kurios yra uždraustos Nacionalinėje ledo ritulio lygoje (NHL), yra apibrėžtos Pasaulinės antidopingo agentūros (WADA) uždraustų junginių sąraše. Juo remiantis pateikiamos NHL ir Nacionalinės ledo ritulio žaidėjų asociacijos (NHLPA) rekomendacijos dėl draudžiamų, sportinį efektyvumą didinančių medžiagų ledo ritulyje. Šiame sąraše pateikiami piktnaudžiavimo narkotikais atvejai, o neseniai buvo diskutuojama apie kokaino buvimą NHL, dėl kurio buvo papidytas stimuliuojančių medžiagų sąrašas. Pagal NHL taisykles, atliekami narkotinių medžiagų testai sportininkams yra panašūs per treniruotes, reguliaraus sezono metu ir per atkrentamąsias varžybas. Kiekvieno klubo žaidėjai visa sudėtimi gali būti patikrinti be išankstinio įspėjimo kartą per treniruočių stovyklas. Komandos pasirenkamos atsitiktine tvarka sezono eigoje. Testams atletų mėginiai gali būti paimami krūvių metu, bet ne varžybų dieną. Ne sezono metu atsitiktine tvarka, be perspėjimo atliekama daugiausiai 60 draudžiamų medžiagų testų.
Žaidėjų atsisakymas praeiti patikrą, ją vilkinant arba jos neatliekant, prilyginamas teigiamam testo rezultatui. Sportininkai gali per 48 val. pateikti apeliaciją nešališkam arbitrui, apie tai pranešę Programos direktoriui. Už teigiamus testus taikomos atitinkamos drausminės nuobaudos, kurios remiasi SABH Programa (Substance Abuse and Behavioral Health) ir galimo gydymo būdais, jei būtina:
Programos komitetas atsakingas Lygoje už šviečiamąją veiklą, sportininkams aiškinant narkotinių medžiagų vartojimo pavojus. Komitetas sprendžia, kurios medžiagos turi būti draudžiamos, tvirtina sertifikuotas laboratorijas, testuojamų mėginių surinkėjus, kontroliuoja tokių medžiagų išimtinį vartojimą terapiniais tikslais, galimas klastotes.
Žymūs JAV atletai dopingo skandaluose
miniatiūra|160px|left|[[Marion Jones neteko penkių olimpinių medalių Sidnėjaus žaidynėse]]
miniatiūra|220px|right|Daugkartinis „Tour de France“ nugalėtojas [[Lance Armstrong diskvalifikuotas iki gyvos galvos. Tituluojamas „Melagių melagiumi“per visą sporto istoriją ]] miniatiūra|220px|right|[[Alex Rodriguezg karjerą lydėjo dopingo skandalai]]